Lidya Ezerskaya

Lidya Pavlovna Ezerskaya koblirayoltafa gu Kazanovitc ( rossiavon Лидия Павловна Езерская, Казанович ) tiyir rossiaf artowasik. Koe widama ke Magilyov bowexo koe savsafo rossiafo gindaxo az refa Belarusa ba 27/05/1866 kobliyir. Ba 30/09/1915 koe Yakutsk mulufter.

 Blirizva 
Ina tiyir nazbeikya ke oluikya, i kobliyisa koe yasa ke kulaf pilkotik. Koe Minsk vayayar. Bak 1900 va intaf talgopaf ilput koe Sankt Peterburg fenkur, aze koe Moskva bak 1904. Titi 1900-e sanda va artowas lizor kazokever. Nope labilmara va Vyatceslav Plehve wetce dofugik zo askoar nume ba 29/01/1904 zo soper. Nekev nopef jiz, gevason kalion di tunuyar.

Ba 29/10/1905 va Klingenberg bowesik va Magilyov labilmar voxe anton bakamar. Ba 07/03/1906 gan wideyaf vols sayakaf erkey ke Kyiv zo malyedar. Gu poana kobara koe xalta vas 13 tanda is acku di zo lanzar.

Va gakera koe Akatuy xalta askuter, dositon gu aluboya sposafa artowasikya : Maria Spiridonova is Aleksandra Izmaylovitc is Anastasya Bitsenko is Rebekka Fialka is Maria Ckolnik. Sinya va cesterka ( teva ) belcon zo dayoltayad. Bak fentugal ke 1907, ko Maltsev flint zo arbured lize dagis gropeem tir jontikote lodolgaf. Lidya Ezerskaya ton kotcakolinda ve akoler.

Bak 1909 div Maltsev zo tunuyar aze ko Zabaikalskaya gola zo divblir aze bak 1912 ko Yakuta zo arburer. Ba 30/09/1915 koe Yakutsk tere mulufter.

 Dere rupec 

 Vuestexeem 

|style="vertical-align: top;"|

|}

Ezerskaya (Lidya)
Ezerskaya (Lidya)
Ezerskaya (Lidya)
Ezerskaya (Lidya)